 

**Φοιτητικός Διαγωνισμός “Καινοτόμου Ιδέας – Προϊόντος/Υπηρεσίας”**

Στο πλαίσιο των δράσεων της προώθησης της Επιχειρηματικής Κουλτούρας η Δομή Απασχόλησης και Σταδιοδρομίας (ΔΑΣΤΑ) και η Μονάδα Καινοτομίας και Επιχειρηματικότητας (ΜΟΚΕ) του ΤΕΙ Αθήνας ανέλαβαν την πρωτοβουλία να διοργανώσουν τον 1ο Φοιτητικό Διαγωνισμό “Καινοτόμου Ιδέας – Προϊόντος/Υπηρεσίας” σε θεματικές ενότητες που ανταποκρίνονται στα γνωστικά αντικείμενα όλων των Σχολών και Τμημάτων του Ιδρύματος,για τηνανάδειξη, προβολή και βράβευση των πέντε (5) καλύτερων Καινοτόμων Ιδεών, μία ανά θεματική ενότητα.

**Δικαίωμα συμμετοχής:**  στο Διαγωνισμό Καινοτόμου Ιδέας – Προϊόντος δικαίωμα συμμετοχής έχουν οι προπτυχιακοί και μεταπτυχιακοί φοιτητές όλων των Τμημάτων του ΤΕΙ Αθήνας, καθώς και απόφοιτοι του Ιδρύματος των ακαδημαϊκών ετών 2010-11 και 2011-12, είτε ατομικά, είτε σε ομάδες το πολύ έως τριών ατόμων.

**Θεματικά Πεδία Διαγωνισμού**

Oι ιδέες που θα υποβληθούν θα μπορούσαν να σχετίζονται με τη θεματολογία των πτυχιακών εργασιών και της πρακτικής άσκησης ή να είναι ανεξάρτητες.

Επίσης οι ομάδες που θα συμμετέχουν στον διαγωνισμό είναι δυνατόν να αποτελούνται από φοιτητές και φοιτήτριες, οι οποίοι δεν θεραπεύουν το ίδιο γνωστικό αντικείμενο (διαθεματικές και διεπιστημονικές προσεγγίσεις).

**Ημερομηνία κατάθεσης:** Η καταληκτική ημερομηνία κατάθεσης των προτάσεων στο διαγωνισμό είναι η 15 Οκτωβρίου του 2012.

**Αξιολόγηση προτάσεων:** Οι προτάσεις θα αξιολογηθούν από Επιστημονική Επιτροπή, η οποία αποτελείται από Καθηγητές και μέλη Συλλογικών Φορέων που σχετίζονται με την Καινοτομία και την Επιχειρηματικότητα.

**Κριτήρια αξιολόγησης:**

* η πρωτοτυπία της ιδέας ώστε να μπορεί να ορισθεί ως καινοτομία,
* η πληρότητα περιγραφής της ιδέας με βάση τις απαιτήσεις του διαγωνισμού,
* η κοινωνική προσφορά της ιδέας,
* η δυνατότητα μετεξέλιξής της σε βιώσιμο, εκμεταλλεύσιμο προϊόν ή υπηρεσία.

Όλες οι προτάσεις, αφού αξιολογηθούν, θα λάβουν ειδική και τεκμηριωμένη έκθεση των αξιολογητών, όπου θα σχολιάζονται όλες οι επιμέρους επισημάνσεις τους.

**Βράβευση Προτάσεων:** Οι πέντε (5) καλύτερες Καινοτόμες Ιδέες - προτάσεις θα βραβευτούν.

Το είδος των βραβείων θα ανακοινωθεί σύντομα.

Την ευθύνη χειρισμού όλων των θεμάτων που σχετίζονται με την οργάνωση και υλοποίησή του διαγωνισμού την έχει η Οργανωτική Επιτροπή του Διαγωνισμού.

**Έντυπα υποβολής :** Για την υποβολή των επιχειρηματικών ιδεών θα πρέπει να χρησιμοποιηθεί το έντυπο υποβολής το οποίο θα αναρτηθεί σύντομα.

Περισσότερες πληροφορίες <http://www.moke.teiath.gr>